Sara Doorsoun (s. 17. marraskuuta 1991) on saksalainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa kesäkuun 2020 loppuun mennessä 34 maaottelua. Ainoan maaottelumaalinsa hän on tehnyt elokuussa 2019 EM-karsintaottelussa Montenegroa vastaan. Hän esiintyi ensimmäisen kerran maajoukkueessa maaliskuussa 2016 Ranskaa vastaan. MM-kilpailuissa 2019 hän pelasi Saksan kaikki viisi ottelua alusta loppuun.